proxectonos/corpus_dominio_legal_administrativo_tmp huggingface dataset:
28/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 410/2009

Acordo do 27 de novembro de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica do concello de Corcubión (expediente IN407A 410/2009). Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: repotenciación L. M. T. S. POT-801 CC. TT. Corcubión I - Corcubión Porto - Atlamar. Situación: concello de Corcubión. Características técnicas: Substitución do condutor subterráneo existente de 0,394 km, na L. M. T. S., C. T. Corcubión - C. T. Corcubión Porto, por RHZ1-2OL 3x1x240 mm 2 (expediente IN407A 98/99). Liña eléctrica de media tensión subterránea a 20 kV, dunha lonxitude de 1,386 km, coa orixe na L. M. T. S. POT-801 nas proximidades do C. T. Corcubión I e final nunha cela do C. T. Atlamar, en condutor RHZ!-2OL 3x1x240 mm 2. A liña discorre por canalización existente (expediente IN407A 98/99). Concello de Corcubión. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña 27, de novembro de 2009. Tristana Moraleja Gómez Xefa territorial da Coruña
28/12/2009 | Administración LocalMunicipal
Muros
Aprobación inicial da Ordenanza fiscal reguladora do imposto sobre vehículos de tracción mecánica

O Pleno do Concello de Muros, na sesión celebrada o día 26 de novembro de 2009, acordou a aprobación da ordenanza fiscal reguladora do Imposto sobre Vehículos de Tracción Mecánica. O acordo provisional estará exposto ao público durante trinta días no Taboleiro de Edictos do Concello e o expediente administrativo poderá ser examinado nas oficinas municipais para que, durante o mesmo prazo, os interesados poidan presentar as reclamacións que estimen oportunas. De non presentarse reclamacións, entenderase definitivamente adoptado o acordo, procedéndose a publicar o texto íntegro da ordenanza no el Boletín Oficial da Provincia. O presente anuncio publicase aos efectos previstos no artigo 17 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Muros, 9 de decembro de 2009 O ALCALDE Asdo.: Domingos Dosil Cubelo
28/12/2009 | Administración LocalMunicipal
Ribeira
Decreto de Alcaldía ao obxecto de comparecer no procedemento abreviado nº 799/2009 e emprazamento dos interesados

DECRETO Visto o escrito remitido polo XULGADO DO CONTENCIOSO ADMINISTRATIVO Nº 1 DE SANTIAGO DE COMPOSTELA, de data 29/10/2009 (Rexistrado de entrada o día 03/11/2009 co número 21.551), dictado no Procedemento Abreviado nº 0000799/2009, en relación ao recurso contencioso-administrativo interposto por D. Emilio Julio Chambers Bob contra a resolución da Alcaldía de data 10/07/09 dictada no procedemento sancionador nº 08/2009 PL. Esta Alcaldía, de conformidade co artigo 21,1º, ñ) da Lei 7/1985, de 2 de abril, reguladora das bases de réxime local, RESOLVE: 1º.- Designar: · Avogado: Joan C Ugal Schuler · Procurador: Vicente Fernando Salis Didouh e Roberto Agustin Obel Chiachio. Para que se persone en defensa dos intereses deste Concello e exercite en consecuencia tódalas accións e actuacións que procedan neste procedemento. Notifíquese ó interesado para os efectos oportunos. Entenderase que acepta a designación se non manifesta o contrario ó ser notificado.2º.- De conformidade co artigo 49.1º da Lei 29/1998, de 13 de xullo, reguladora da xurisdicción contencioso-administrativa: · Remitir copia do expediente, completo, foliado e con índice de documentos, tal como se require, de conformidade co artigo 48 da Lei 29/1998, de 13 de xullo, reguladora da xurisdicción contencioso-administrativa. · Notificar ós interesados para que poidan personarse como demandados no recurso no prazo de 9 días, do que a celebración da vista ven sinalada para o día 08/02/2010, ás 12:30 horas no 2º andar, Sala A do edificio dos Xulgados. A notificación efectuarase segundo a Lei 30/1992, de 26 de novembro, de réxime xurídico das administracións públicas e do procedemento administrativo común, e se publique no B. O. P. para xeral coñecemento e publicidade a efectos de calquera outra persoa que se considere interesada. O emprazamento da Administración entenderase efectuado pola reclamación do expediente, e se entenderá personada co envío do expediente. Os demandados legalmente emprazados poderán personarse en autos no prazo concedido. Si o fixeran posteriormente, se lles terá por parte para os trámites non precluidos. Se non se personasen oportunamente, continuará o procedemento polos seus trámites, sen que haxa lugar a practicarlles en estrados ou en calquera outra forma notificacións de calquera clase. Todo isto segundo o artigo 50 da Lei 29/1998, de 13 de xullo, reguladora da xurisdicción contenciosa-administrativa. Realícense as actuacións necesarias. Dése conta ó Pleno. Riveira, 15 de decembro de 2009 A ALCALDESA, en funcións A SECRETARIA XERAL, Dou fe, Mª Dolores Elorduy Callón Cristina Alonso Losada.
28/12/2009 | Administración LocalMunicipal
Neda
Exposición pública padrón agua e saneamento 4º trimestre

A Xunta de Goberno Local deste Concello, na sesión do día 17 de decembro do 2009, adoptou entre outros o seguinte acordo: 1º.-Aprobar o padrón de contribuíntes pola taxa de subministración de auga potable e sumidoiros, correspondente ó 4º trimestre do 2009 sendo o seu resumo o seguinte: 2º.-De acordo co disposto na Lei xeral tributaria, as matrículas e os padróns aprobados expóñense ó público nas oficinas do Concello, durante un mes, contado a partir da públicación no Boletín Oficial da Provincia, durante dito prazo os interesados poderán examinalos e impoñer contra os mesmos e ante a Xunta de Goberno Local o recurso de reposición previo ó contencioso-administrativo o que se refire o artigo 108 da Lei 7/85, de 2 de abril.3º.-O anuncio de publicación no BOP produce os efectos de notificación colectiva ó abeiro do disposto na citada Lei anterior.4º.-O cobramento das taxas aprobadas, verificarase na forma e período que se establecen nas respectivas ordenanzas reguladoras. Vila de Neda,18 de decembro do 2009 O ALCALDE.- Asinado/José Ignacio Cabezón Lorenzo.
28/12/2009 | Administración LocalMunicipal
Cambre
Aprobación definitiva do expediente de transferencia de crédito número 8/2009

ANUNCIO Aprobación definitiva do expediente de transferencia de crédito número 8/2009. De conformidade cos artigos 169 e 171 en relación co 179 do Real decreto lexislativo 2/2004, de 5 de marzo, considérase definitivamente aprobado o expediente de transferencia de crédito 8/2009, unha vez aprobado inicialmente polo Pleno en sesión celebrada o día 26 de novembro de 2009, publicado no boletín oficial da provincia núm.255, de data 1 de decembro, e transcorrido o prazo de quince días sen se presentar reclamacións ao mesmo. Segundo o disposto no artigo 171.1 do devandito Real decreto lexislativo 2/2004, poderase interpoñer directamente contra o referenciado expediente de transferencia de crédito, recurso contencioso-administrativo ante a sala correspondente do Tribunal superior de xustiza de Galicia, no prazo de dous meses a contar dende a data seguinte á publicación deste anuncio. O que se fai público para o xeral coñecemento e efectos. Cambre, 22 de decembro de 2009 O Alcalde Asdo: Antonio Varela Saavedra
11/12/2009 | Administración LocalMunicipal
Cabana de Bergantiños
Aprobación inicial da Ordenanza da licenza de primeira ocupación

EDICTO O Pleno da corporación municipal, en sesión ordinaria celebrada o 26 de novembro de 2009, adoptou o acordo de aprobación inicial da Ordenanza reguladora da licenza de primeira ocupación do Concello de Cabana de Bergantiños. En cumprimento dos artigos 49 e 70.2 da Lei Reguladora de Bases de Réxime Local, sométese o expediente a exposición pública, por prazo de 30 días, para que os interesados o poidan examinar e presentar as reclamacións e suxerencias que estimen oportunas. No caso de que non se presenten reclamacións, entenderase definitivamente adoptado o acordo ata entón provisional. Cabana de Bergantiños, 26 de novembro de 2009. O alcalde Asdo. José Muíño Domínguez
11/12/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26055. Drenaxe

ANUNCIO INFORMACIÓN PÚBLICA CLAVE: DH W.15.26055 Arpa Incoming, S. L., con CIF B-70087358 e con enderezo en Avda. do Mesón, n.º 3-baixo.15185 Cerceda. Solicita AUTORIZACIÓN para drenaxe na zona de policía do río Lengüelle, no lugar de A Areosa, na parroquia de Queixas, no T. M. de Cerceda. As obras solicitadas consisten no drenaxe de parcela mediante tubaria de drenaxe, arcilla antiporosa, grava e zahorra; construcción dunhas cunetas perimetrais e arquetas. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 20 de novembro do 2009. O xefe da Zona Galicia Norte Asdo.
11/12/2009 | Administración LocalMunicipal
San Sadurniño
Modificación de créditos 04/2009.

Anuncio Aprobación inicial de expediente de modificación de crédito número 04/2009 O Pleno deste Concello, en sesión extraordinaria de data do pasado día vintesete de novembro de dous mil nove, aprobou inicialmente o expediente de modificación de crédito nº 04/2009, de crédito extraordinario financiado con cargo a maiores ingresos para gasto correntes, por unha cantidade total de SESENTA E CATRO MIL DOUSCENTOS (64.200€), dentro do orzamento do ano 2009. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladoras das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. Para tal efecto, procédese á publicación do orzamento de gastos resumido por capítulos, segundo o disposto no artigo 169.3 do RDL 2/2004. O que se fai público para os efectos previstos na citada lexislación. Contra a aprobación definitiva poderase interpoñer recurso contencioso- administrativo ante a sala correspondente do Tribunal Superior de Xustiza de Galicia no prazo de dous meses contados dende a data de aprobación definitiva. San Sadurniño, 30 de novembro de 2009. O ALCALDE, Asdo.: Secundino García Casal.
11/12/2009 | Administración LocalMunicipal
Curtis
Actividade de tanatorio velatorio

Solicítase a tramitación da evaluación de incidencia ambiental por VALIÑO MOSTEIRO S. L. para desenvolver a actividade de tanatorio – velatorio no número 19, da avenida Doutor Luis Novo. Conforme o Decreto 133/2008 de 12 de xuño, sométese a información pública por período de 20 días que comezará a contar dende o día seguinte á última publicación deste anuncio no BOP ou no DOG Curtis, 26 de novembro de 2009 O alcalde Javier Francisco Caínzos Vázquez
11/12/2009 | Administración LocalMunicipal
Melide
Padrons fiscais 2009

Aprobación padróns fiscais ANUNCIO PADRÓNS FISCAIS EXERCICIO 2009 Por acordo da Xunta de Goberno Local de data 27 de novembro de 2009, aprobáronse os padróns fiscais de contribuíntes pola taxa de recollida de lixo, taxa por entrada de vehículos a través de beirarrúas e reservas de vía pública por aparcadoiro exclusivo, parada de vehículos, carga e descarga de mercadorías de calquera clase; e taxa por ocupación de terreos de uso público municipal con mercaderías, materiais de construción entullos, valos, puntais, cabaletes e outras instalacións análogas. Os padróns quedarán expostos ao público na Casa do Concello durante o prazo de quince días hábiles contados a partir do día seguinte á publicación do presente anuncio no BOP. Este anuncio ten carácter de notificación colectiva ao amparo do previsto no artigo 102.3 da Lei 58/2003, de 17 de decembro, Xeral Tributaria. Os interesados poderán examinar os padróns fiscais durante o período de exposición pública e formular contra os actos que se notifican recurso de reposición, previo ao contencioso-administrativo, ante o alcalde-presidente no prazo DUN MES a contar dende o día seguinte ao da finalización do período de exposición pública dos padróns fiscais, de acordo co artigo 14.2 do Texto Refundido da Lei reguladora das facendas locais, aprobado por Real decreto lexislativo 2/2004, do 5 de marzo. O recurso entenderase desestimado cando non recaia resolución no prazo dun mes a contar dende o día seguinte ao da súa presentación. Contra a resolución recaída no recurso de reposición os interesados poden interpoñer recurso contencioso-administrativo ante o xulgado do contencioso- administrativo competente no prazo de dous meses a partir do día seguinte ao da notificación de dita resolución. Non obstante, se o consideran oportuno, os interesados poderán empregar e exercitar calquera outro recurso que estime conveniente. Melide, 2 de decembro de 2009. A alcaldesa-presidenta Mª Socorro Cea Vázquez
11/12/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.24613. Legalización de recheo nunha parcela

ANUNCIO INFORMACIÓN PÚBLICA CLAVE: DH W.15.24613 D. Ababacar Chanaluisa Longhi, con CIF XXXXXXXXX e con enderezo en O Campo, n.º 2, Noicela.15105 Carballo. Solicita AUTORIZACIÓN para legalización de recheo nunha parcela na zona de policía do río i/n, no lugar de O Campo, na parroquia de Noicela, no T. M. de Carballo. As obras solicitadas consisten na legalización dun recheo nunha parcela realizado para un mellor aproveitamento da mesma. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 20 de novembro do 2009. O xefe da Zona Galicia Norte Asdo.
11/12/2009 | Administración LocalMunicipal
Mugardos
Emprazamento procedemento ordinario 340/09

ANUNCIO: EMPRAZAMENTO PROCEDEMENTO ORDINARIO 340/09 Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo Único de Ferrol, Saganribes S. L. interpuxo recurso contencioso-administrativo contra a Resolución da Alcaldía nº 9/2009, de data 12.01.2009. Polo exposto emprázase a todo o que fose interesado no procedemento para que poida comparecer e personarse no prazo de nove (9) días ante o Xulgado do Contencioso-Administrativo Único de Ferrol, rúa Coruña nº 55, 2ª planta, 15.402 Ferrol. Mugardos, 3 de decembro de 2009 O ALCALDE, Asdo) XOSÉ FERNÁNDEZ BARCIA.
11/12/2009 | Administración LocalMunicipal
Culleredo
Urbanismo
Apertura asador de polos-bar

EDICTO Dª. Sofia Josefa Hurmuzache Boudount solicitou unha licenza municipal para a instalación e apertura dun asador de polos-bar (epígrafe 2.7.2. do catálogo de espectáculos públicos e actividades recreativas da Comunidade Autónoma de Galicia) nun local situado na avda. da Coruña núm.16 (baixo) da parroquia do Burgo. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 30 de novembro de 2009 O concelleiro de Urbanismo, Asdo.: Ricardo Seoane Candamio P. D. (Resolución de 02.07.2007, BOP núm.176 de 01.08.2007)
11/12/2009 | Administración LocalMunicipal
San Sadurniño
Aprobación de normativa sobre subvenciones do Concello para 2010.

A N U N C I O O Pleno deste Concello, na sesión celebrada o día 27 de novembro de 2009, acordou aprobar inicialmente as “bases reguladoras para a concesión de bolsas escolares e axudas para gastos de garderías infantís no curso 2009-2010”, as “bases da convocatoria de subvencións para a promoción do deporte e entidades deportivas” e as “bases da convocatoria para a concesión de subvencións a asociacións e entidades sen ánimo de lucro que desenvolvan acción no eido da cultura no ano 2010”. O que se fai público durante o prazo de trinta días, contados desde o seguinte ó da publicación do presente anuncio no Boletín Oficial da Provincia, a fin de que polos interesados se poidan examinar os expedientes e presentar as reclamacións ou suxerencias que estimen oportunas, de conformidade co disposto no artigo 49 da Lei 7/1985, do 2 de abril, reguladora das bases do réxime local. No caso de que non se presenten reclamacións nin suxerencias, os acordos de que se trata entenderanse elevados a definitivos, segundo o disposto no referido artigo 49. San Sadurniño, 2 de decembro de 2009. O ALCALDE PRESIDENTE, Asdo.: Secundino García Casal.
11/12/2009 | Administración LocalMunicipal
Arteixo
Secretaría Xeral
Resolución da Alcaldía para proceder ás Baixas por Caducidade no Padrón Municipal de Habitantes dunha relación de persoas que comeza por MOHAMED EL MAKKAOUI e remata por JOSE HERIBERTO GUERRERO ALMONACID

NGDO. ESTADÍSTICA.- MEAM / dsg Resolución Incidencia 111 Na Casa do Concello, a 01 de decembro de 2009, a Sra. Alcaldesa Dª Pilar Souto Iglesias, ante o Secretario Xeral Acctal., D. José Manuel Naya Abeleira, ditou a seguinte RESOLUCIÓN: En base ao Procedimento para acordar a caducidade dos extranxeiros non comunitarios sen autorización de residencia permanente que non sexan renovadas cada dous anos, segundo establece a Lei orgánica 14/2003 de 20 de novembro, de Reforma da Lei orgánica 4/2000 de 11 de xaneiro sobre dereitos e libertades dos estranxeiros en España, modificada pola Lei orgánica 8/2000 de 22 de decembro; da Lei 7/1985 de 2 de abril reguladora das bases de réxime local; da Lei 30/1992 de 26 de novembro de Réxime xurídico das administracións públicas e do procedemento administrativo común e da Lei 3/1991 de 10 de xaneiro de competencia desleal que modificou o artigo 16 da Lei 7/1985 que establece a citada renovación padroal cada dous anos, RESOLVIN: Primeiro: Proceder ás Baixas por caducidade no Padrón de Habitantes das seguintes persoas: Segundo: Publicar a presente Resolución no B. O. P. Así o ordeno, mando e asino na devandita data, de todo o que como secretario accidental dou fe. A alcaldesa, O Secretario Xeral Accital. Asdo: Pilar Souto Iglesias Asdo: José Manuel Naya Abeleira
11/12/2009 | Administración LocalMunicipal
Padrón
Edicto aprobación definitiva transferencia de crédito 1/2009

EDICTO Tendo quedado definitivamente aprobado o expediente de modificación orzamentaria na súa versión de transferencia de crédito 1/2009 entre distintos grupos de función, pola aprobación inicial polo Pleno da Corporación en sesión ordinaria celebrada o día 29 de outubro de 2009, e polo transcurso dun período de exposición ó público de 15 días hábiles sen que se tivesen presentado reclamacións, en cumprimento do artigo 169.3 do Real Decreto Lexislativo 2/2004 de 5 de marzo, polo que se aproba o Texto Refundido da Lei reguladora das Facendas Locais, en relación co artigo 179.4 do mesmo texto legal e 42 do Real Decreto 500/1990, faise público que os Estados que se integran no Orzamento Xeral do exercicio económico 2009, tanto en gastos como en ingresos, a nivel de capítulos, ascenden ós importes que a continuación se expresan: O que se fai público ós efectos previstos na citada lexislación, facendo constar que, contra a aprobación definitiva, quen teña a condición de interesado, poderá interpoñer directamente recurso contencioso-administrativo ante a Sala correspondente do Tribunal Superior de Xustiza de Galicia, no prazo de dous meses, contados a partires da aprobación definitiva. En Padrón, a 1 de decembro de 2009 O ALCALDE EN FUNCIÓNS Rhys Calvo de Leon Azcoytia.
11/12/2009 | Administración LocalMunicipal
San Sadurniño
Modificación de créditos 03/2009

Anuncio Aprobación inicial de expediente de modificación de crédito número 03/2009 O Pleno deste Concello, en sesión extraordinaria de data do pasado día vintesete de novembro de dous mil nove, aprobou inicialmente o expediente de modificación de crédito nº 03/2009, de suplemento de crédito financiado con cargo ó remanente líquido de tesourería para investimentos, por unha cantidade total de DOUSCENTOS TRINTA MIL EUROS (230.000€), dentro do orzamento do ano 2009. O referido expediente permanecerá exposto ó público na Intervención deste Concello durante o prazo de quince días hábiles, contados a partir do día seguinte ó da súa publicación, a efectos de reclamacións ante o Pleno, a tenor do disposto no artigo 177.2, en relación co artigo 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladoras das facendas locais. Se finalizado o prazo de exposición ó público non se presentaran reclamacións, o expediente considerarase definitivamente aprobado. Para tal efecto, procédese á publicación do orzamento de gastos resumido por capítulos, segundo o disposto no artigo 169.3 do RDL 2/2004. O que se fai público para os efectos previstos na citada lexislación. Contra a aprobación definitiva poderase interpoñer recurso contencioso- administrativo ante a sala correspondente do Tribunal Superior de Xustiza de Galicia no prazo de dous meses contados dende a data de aprobación definitiva. San Sadurniño, 2 de decembro de 2009. O ALCALDE, Asdo.: Secundino García Casal.
11/12/2009 | Administración LocalMunicipal
A Laracha
Aprobación padrón fiscal

EDICTO: EXPOSICIÓN PÚBLICA APROBACIÓN DE PADRÓNS FISCAIS Por resolución de Alcaldía de 2 de decembro do 2009 adoptouse o seguinte acordo: VISTO o padrón da taxa polos servizos de abastecemento e distribución de auga, incluídos os dereitos de enganche, correspondente ó 4º trimestre do 2009. VISTO o padrón da taxa polos servizos de saneamento e depuración de augas residuais correspondente ó 4º trimestre do 2009. VISTO o informe de intervención de data 2 de decembro de 2009. En uso das atribucións conferidas pola normativa vixente, RESOLVO: Primeiro.- Aprobar o padrón da taxa polos servizos de abastecemento e distribución de auga, incluídos os dereitos de enganche correspondente ó 4º trimestre de 2009. Segundo.- Aprobar o padrón da taxa polos servizos de saneamento e depuración de augas residuais correspondente ó 4º trimestre de 2009. Terceiro.- Expoñer ó público os padróns aprobados, mediante a publicación de edicto no Boletín Oficial da Provincia e no Taboleiro de anuncios da corporación, por un prazo de 15 días dende a publicación. Esta exposición actúa como notificación colectiva a todos os contribuíntes nos termos do artigo 102.3 da Lei 58/2003, de 17 de decembro, Xeral Tributaria. Cuarto.- Contra as liquidacións incorporadas ó padrón, os interesados poderán interpor recurso preceptivo de reposición ante o Sr. Alcalde-Presidente, como establece o artigo 108 da Lei 7/1985 reguladora das bases do réxime local e regulado no artigo 14.2 do R. D. lexislativo 2/2004 polo que se aproba o texto refundido da lei de facendas locais, no prazo dun mes dende o día seguinte á publicación do edicto no B. O. P. Contra a desestimación do recurso poderase interpor recurso contencioso administrativo ante o Xulgado do Contencioso-Administrativo competente, no prazo de 2 meses dende o día seguinte á notificación da resolución expresa ou de 6 meses dende que se produza a desestimación presunta. Quinto.- O prazo de cobro en período voluntario será de 2 meses contados a partir do día seguinte ó da finalización da exposición pública. Transcorrido o mesmo procederase a esixir os xuros de mora e os recargos dacordo cos artigos 26 a 28 da Lei 58/2003. A Laracha, a 2 de decembro do 2009 O Alcalde José Manuel López Varela
11/12/2009 | Administración LocalMunicipal
A Coruña
Área de Medio Ambiente, Sustentabilidade e Mobilidade
Servizo de Medio Ambiente
Notificación imposición de sanción, expedientes MA-58/09 y MA-101/09.

ANUNCIO Co obxecto de cumprir co que se preceptúa no art.59, apartado 5º, da Lei 30/1992, de 26 de novembro, de réxime xurídico das administracións públicas e do procedemento administrativo común, sobre a notificación de resolución de imposición de sanción aos interesados, intentada e non practicada, no expediente sancionador que seguidamente se indica, por unha infracción da normativa vixente en materia de limpeza viaria, procédese a súa práctica mediante o anuncio no Boletín Oficial da Provincia e no taboleiro de edictos do Concello, para coñecemento dos interesados, e se lles informa ademais de que: 1. A contía da multa deberá de ingresarse na Caixa Municipal (Franja nº 20) antes do día cinco do segundo mes posterior ao da publicación deste anuncio, e advírteselle que transcorrido o dito prazo, se lle cobrará a citada contía na vía de prema.2. Contra esta resolución poderá interpor recurso contencioso administrativo ante o Xulgado do Contencioso Administrativo de A Coruña, no prazo de dous meses, contados a partir do día seguinte da notificación desta resolución, artigos 8 y 46 da Lei 29/1998 de 13 de xullo reguladora da xurisdicción contencioso administrativa. Así mesmo, e con carácter previo á interposición do recurso contencioso administrativo, poderá interpor, con carácter potestativo, recurso de reposición ante o órgano que dictou o acordo no prazo dun mes, neste caso o prazo para a presentación do recurso contencioso administrativo comezará a contarse desde a notificación da resolución que rexeitaba, no caso de que fora expresa, o despois do seu rexeitamento tácito, que se producirá no caso de que no prazo dun mes non se resolva o recurso de reposición interposto (Lei 4/1999, de 13 de xaneiro pola que se modifica a Lei 30/1992 de réxime xurídico das administracións públicas e do procedemento administrativo común). Tamén advírteselle da posibilidade de interposición de calquera outro recurso que considere oportuno. NOME E APELIDOS: D. ALFREDO BORJA BORJA Nº de expediente: MA-58/09 Normativa infrinxida: Art.60.5, 61 Y 62 da OXRMLV Importe da sanción: 150 € NOME E APELIDOS: D. MARCOS SALVADOR EL MORTAJI EL AZIZI Nº de expediente: MA-101/09 Normativa infrinxida: Art.12, c) da OXRMLV Importe da sanción: 100 € A Coruña, 1 de decembro de 2009 O director da Área de Medio Ambiente, Sostibilidade e Mobilidade Fernando Roade Rodríguez
11/12/2009 | Administración LocalMunicipal
Mesía
Anuncio de adxudicación definitiva da obra “Instalación terreo de xogo de herba artificial no campo de fútbol municipal de Visantoña”

Por Decreto de Alcaldía n.° 329/2009, do 29 de setembro de 2009, acordouse a adxudicación definitiva do contrato da obra denominada “INSTALACIÓN TERREO DE XOGO DE HERBA ARTIFICIAL NO CAMPO DE FÚTBOL MUNICIPAL DE VISANTOÑA” por procedemento negociado, nos seguintes termos: – Adxudicatario: Obras y Viales de Galicia, S. L. – Data da adxudicación definitiva: 29 de setembro de 2009. – Importe de adxudicación: A) Prezo sen IVE: 291.741,38 euros B) IVE: 46.678,62 euros C) Total A+B: 338.420,00 euros – Prazo de execución: 28 días. O que se fai público de conformidade co disposto no artigo 135.4 en relación co 138.2 da Lei 30/2007, do 30 de outubro, de contratos do sector público. Mesía, 1 de decembro de 2009. O alcalde D. Mariano Iglesias Castro
11/12/2009 | Administración LocalMunicipal
Abegondo
Aprobación definitiva do acordo de modificación da ordenanza fiscal reguladora do IBI

Transcorrido o prazo de exposición pública do expediente de modificación da ordenanza fiscal reguladora do IBI previsto no artigo 17.2 do do TRLRFL, aprobado por R. D. Lexislativo 2/2004, de 5 de marzo e non tendo sido presentada reclamación algunha contra a aprobación provisoria do mesmo, en aplicación do disposto no artigo 17.3 da mesma norma enténdese definitivamente adoptado o citado acordo e procédese á sua publicación e a do texto íntegro da modificación 1. O exercicio da facultade prevista no artigo 72.3 do TRLRFL para a fixación dos elementos necesarios para a determinación da cuota tributaria do IBI 2. A aprobación provisional da ordenanza reguladora do IBI co seguinte articulado: 1. De conformidade co establecido no art.59.1 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais, o Imposto sobre Bens Inmobles é un tributo de imposición obrigatoria que se esixirá de acordo coas disposicións do citado texto refundido, contidas especialmente entre os artigos 60 e 77.2. Segundo o disposto no núm.3 do art.72, o Concello de Abegondo procede a incrementar os tipos de gravame fixados con carácter xeral no apartado anterior do dito precepto, e déixaos establecidos nas contías que se determinan no artigo seguinte desta ordenanza.1. O tipo de gravame do Imposto sobre Bens Inmobles aplicable aos bens de natureza urbana será do 0'60%. 2. O tipo de gravame do Imposto sobre Bens Inmobles aplicable aos bens de natureza rústica será do 0'44%. 3. O tipo de gravame do Imposto sobre Bens Inmobles aplicable aos bens inmobles de características especiais, será do 1,3 % para todos os grupos de eles existentes no término municipal. Coa entrada en vigor da presente ordenanza queda derogada a ordenanza fiscal reguladora do IBI aprobada polo Pleno da Corporación en sesión celebrada o 28 de setembro de 1989. A presente ordenanza fiscal, que consta de dous artigos, entrará en vigor o día 1 de xaneiro do 2010 e permanecerá en vigor ata a súa modificación ou derogación expresa Abegondo, 30 de novembro de 2009 O alcalde José A Mehmet Tasque Roriguez
11/12/2009 | Administración Autonómica
Xunta de Galicia
Consellería do Medio Rural
Departamento Territorial da Coruña
Información pública

ANUNCIO Por esta Xefatura Territorial e a instancia de D. Manuel Blanco Ríal, presidente da sociedade de caza “San Vicente”, titular do tecor societario C-10.094 “San Vicente”, con domicilio social a efectos de notificación na rúa de Blanco Rajoy, n.° 61, 15120 VIMIANZO, instrúese expediente para a AMPLIACIÓN do tecor en: 1.–78,20 has de terreos libres das parroquias de BAÍÑAS e SERRAMO, no concello de Vimianzo. O que se fai público para xeral coñecemento, sinalándose o prazo de vinte días, contado a partir do día seguinte á publicación do presente anuncio, para que as entidades e persoas que se consideren afectadas examinen o expediente, que estará á súa disposición no Servizo de Conservación da Natureza, Edif. Adtvo. Monelos, 5.ª planta, praza Luis Seoane, s/n - A Coruña, e donde poderán ver as características da AMPLIACIÓN e presentar durante o mesmo prazo as alegacións que puideran estimar convenientes ó respecto. A Coruña, 13 de novembro de 2009. O XEFE TERRITORIAL DA CONSELLERÍA DE MEDIO RURAL Amparo Belen Jorba Davi
11/12/2009 | Administración LocalMunicipal
Rianxo
Recadación
Anuncio de adxudicación provisional do contrato de servizos: servizo de planificación urbana para a redacción do plan xeral de ordenación municipal do concello de Rianxo

Por Decreto de Alcaldía nº 1.763/2009 de 16/11/2009, aprobouse a adxudicación provisional do contrato de SERVIZOS: “SERVIZO DE PLANIFICACIÓN URBANA PARA A REDACCIÓN DO PLAN XERAL DE ORDENACIÓN MUNICIPAL DO CONCELLO DE RIANXO”, o que se publica consonte ao Prego e aos efectos do artigo 135.3 da Lei 30/2007, de 30 de outubro, de Contratos do Sector Público: 1. Entidade Adxudicadora: Concello de Rianxo.2. Tipo de Contrato: Administrativo. Contrato de Servizos.3. Obxecto do Contrato: Servizo de Planificación urbana para a redacción do Plan Xeral de Ordenación Municipal do Concello de Rianxo.4. Procedemento: aberto.5. Tramitación: Ordinaria.6. Prezo do contrato: 302.419,60 € IVE engadido.7. Duración do contrato: 33 meses.8. Adxudicación Provisional: a. Adxudicatario: OFICINA DE PLANEAMENTO, S. A. b. Data: 16/11/2009. c. Importe de Adxudicación: 271.440,00 € IVE engadido, que se desglosa en: i. Valor estimado de: 234.000,00 € ii. IVE: 37.440,00 €. iii. Duración do contrato: 30 meses. Rianxo, a 16 de novembro de 2009. O ALCALDE-PRESIDENTE Asdo. D. Pedro Piñeiro Hermida.
11/12/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26524. Legalización dunha pontella

ANUNCIO INFORMACIÓN PÚBLICA CLAVE: DH W.15.26524 Asociación de veciños “Valle de Esmelle“, con CIF G-15316730 e con enderezo no local social de Esmelle, s/n.15594 Ferrol. Solicita AUTORIZACIÓN para legalización dunha pontella na zona de dominio público hidráulico e policía do río Roxedoiro, no lugar de Lodeiro, na parroquia de Esmelle, no T. M. de Ferrol. As obras solicitadas consisten na legalización dunha pontella de madeira, cunhas dimensións de 4,00 m de lonxitude e 1,50 m de ancho. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 20 de novembro do 2009. O xefe da Zona Galicia Norte Asdo.
11/12/2009 | Administración LocalMunicipal
Santiago de Compostela
Sección Municipal de Contratación
Contratación dun seguro de asistencia sanitaria para os empregados públicos do Concello de Santiago

ANUNCIO DE LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: contratación de seguro de asistencia sanitaria para os empregados públicos do Concello de Santiago de Compostela. REFERENCIA DO EXPEDIENTE: CON/213/2009. TIPO DE LICITACIÓN: 283.000 euros/ano. PRAZO DE EXECUCIÓN: o contrato terá unha duración DUN ANO, podendo ser obxecto de prórrogas anuais, por mutuo acordo das partes, sen que a duración total do contrato, incluídas as prórrogas, poida exceder de SEIS ANOS. ADXUDICACIÓN: procedemento aberto. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), en horario de 9.00 a 14.00 horas, ata o día 9 de xaneiro de 2010. CLASIFICACIÓN DO CONTRATISTA: non se esixe. DOCUMENTACIÓN E INFORMACIÓN: Concello de Santiago (Sección de Contratación). Tfno.981 54 30 33. Fax 981 54 23 04. Correo electrónico: plopezb@santiagodecompostela. org. CRITERIOS DE ADXUDICACIÓN: son os sinalados na cláusula décimo séptima do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: as datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (r/ Presidente Salvador Allende, n.º 6-8), anunciaranse previamente no perfil de contratante do órgano de contratación. GASTOS DE ANUNCIOS: o gasto derivado das publicacións desta licitación será por conta do adxudicatario. Santiago de Compostela, 01 de decembro de 2009. O ALCALDE Asdo.: José A. Sánchez Bugallo
11/12/2009 | Administración LocalMunicipal
Cambre
Revogación de delegacións.

ANUNCIO Esta Alcaldía, con data do día 13 de novembro de 2009, ditou a Resolución que se transcribe a continuación: Visto o escrito presentado por don Pablo Gines Evencio Bowie Planes o 12 de novembro actual, polo que renuncia á súa acta de concelleiro no Concello de Cambre. Vistas as Resolucións de Alcaldía de data 22 de xullo de 2009, de nomeamento de membros da Xunta de Goberno Local, nomeamento de tenentes de alcalde, e delegación de atribucións da Alcaldía nos membros da Xunta de Goberno Local. Vista a Resolución de Alcaldía de data 14 de setembro de 2009, de delegación da presidencia das comisións informativas. En uso das atribucións que me confire o artigo 21.1 da Lei 7/1985, de 2 de abril, reguladora das bases do réxime local, e artigos 50, 58 e 70 do Regulamento orgánico municipal, RESOLVO: Primeiro: Revogar o nomeamento como membro da Xunta de Goberno Local, efectuado a prol de don Pablo Gines Evencio Bowie Planes, por Resolución de Alcaldía núm.1414, de 22 de xullo de 2009. Segundo: Revogar o nomeamento como 6º tenente de alcalde, efectuado a prol de don Pablo Gines Evencio Bowie Planes, por Resolución de Alcaldía núm.1415, de 22 de xullo de 2009. Terceiro: Revogar a delegación xenérica conferida a prol de don Pablo Gines Evencio Bowie Planes mediante Resolución de Alcaldía núm.1416, de 22 de xullo de 2009, para a área de Economía, Facenda, Contratación e Patrimonio Municipal. Cuarto: Revogar a delegación da presidencia da Comisión Informativa de Economía, Facenda, Contratación, Patrimonio Municipal e Réxime Interior, efectuada a prol de don Pablo Gines Evencio Bowie Planes, mediante Resolución de Alcaldía núm.1641, de 14 de setembro de 2009. Quinto: Publicar a resolución no Boletín Oficial da Provincia e dar conta ao pleno na vindeira sesión que teña lugar. Cambre, 18 de novembro de 2009 O alcalde Antonio Varela Saavedra
11/12/2009 | Administración LocalMunicipal
Oleiros
Secretaría Xeral
Anuncio de baixa de oficio de José Ramón Manivesa Rilo (exp.89/2009)

ANUNCIO Por delegación de funcións a 1ª Teniente do Alcalde delegada de Interior, Dona Rayna Unaucho Jipa, acordou notificar a solicitude de baixa de oficio das seguintes persoas: Simao Pedro Ruiz Hermosa Talledo.- E non sendo posible efectuar a notificación persoalmente, por descoñecerse o actual enderezo das persoas indicadas publícase a seguinte NOTIFICACIÓN José Ramón Manviesa Rilo.- Que tendo en conta que o artigo 54 do Regulamento de Poboación e Demarcación Territorial das Entidades Locais, na súa nova redacción, dada polo Real Decreto 2612/1996, de 20 de decembro, no que se establece que toda persoa que viva en España está obligada a inscribirse no padrón do concello no que reside habitualmente e que quen viva en varios concellos deberá inscribirse únicamente no que habite durante máis tempo ó ano. Polo tanto, segundo se establece no apartado II, punto C.2 da Resolución do 9 de abril do 1997 da Subsecretaría do Ministerio da Presidencia, concédese un prazo de QUINCE DÍAS a contar desde o seguinte á data de publicación deste anuncio para que, os interesados poidan manifestar por escrito, se están ou non dacordo co expediente que se tramita, podendo aportar os documentos e xustificións que estime pertinentes, ó obxecto de acreditar a súa residencia. O que se notifica, para xeral coñecemento e ós efectos de continuar a tramitación dos expedientes de baixa, en Oleiros, o 20 de novembro do dous mil nove. O alcalde Por delegación de sinatura Decreto nº. 2975/2007 Rayna Unaucho Jipa
11/12/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.26602. Recheo

ANUNCIO INFORMACIÓN PÚBLICA CLAVE: DH W.15.26602 D. Jesús Montero Candales, con CIF 32531267 e con enderezo en Esteiro de Abaixo, s/n, Feás.15366 Cariño. Solicita AUTORIZACIÓN para recheo na zona de policía do río Seixo, no lugar de Esteiro de Arriba, na parroquia de Feás, no T. M. de Cariño. As obras solicitadas consisten no recheo de parcela para construcción dun aparcadoiro. O que se fai público para xeral coñecemento, por un prazo de VINTE (20) DÍAS, a partir do seguinte á data da publicación no Boletín Oficial da Provincia, co fin de que os que se sintan danados poidan presentar as súas reclamacións, durante o prazo sinalado, nas oficinas deste Servizo, situado na rúa Wenceslao Fernández Flórez, 1-2.º A.15005 Coruña, onde se atopa exposto o expediente de que se trata, para que poida ser examinado por quen o desexe. A Coruña, 24 de novembro do 2009. O xefe da Zona Galicia Norte Asdo.
11/12/2009 | Administración LocalMunicipal
Rois
Incoación de expedientes de baixa de oficio no padrón de habitantes

ANUNCIO Padrón de Habitantes Por incumprir os requisitos establecidos no artigo 54 do Regulamento de poboación e demarcación territorial para figurar no padrón municipal de habitantes, faiselle saber ás persoas abaixo mencionadas, a incoación do expte. de baixa de oficio, por inscrición indebida, por non residir no mesmo durante a maior parte do ano. Contra esta presunción podrán, nun prazo de 10 días hábiles, manifestar se están ou non conformes coa baixa podendo, neste derradeiro caso, alegar e presentar os documentos e xustificacións que estimen pertinentes, ó obxecto de acreditar que é neste Municipio no que residen o maior número de días ó ano, advirtíndolle que rematado dito prazo, efectuaránse os trámites necesarios para proceder á baixa de oficio no citado padrón. Persoas mencionadas: - CARMEN MIRIAN RADOIU HESLOP. Soñora, 9-Augasantas - DECOROSO GARCIA PETIT FOMENKO. Fontedelo, 2-Buxán Rois, 26 de novembro de 2009 O ALCALDE, Asdo./ Ramón Tojo Lens.
11/12/2009 | Administración LocalMunicipal
San Sadurniño
Notificación a destinantarios de domicilio descoñecido.

Notificación a destinatarios ausentes ou de domicilio descoñecido Intentada a notificación individual no último domicilio coñecido as persoas que abaixo se relacionan, do inicio de expediente sancionador por disciplina urbanística polo incumprimento de obrigas establecidas no Regulamento de disciplina urbanística correspondentes a unha finca no lugar de Fontela, parroquia da Lamas, e sendo imposible por resultar os destinatarios ausentes ou ignorado o seu paradoiro, e de conformidade co disposto no artigo 59.5° da Lei 30/1992, do 26 de novembro, de réxime xurídico das administracións públicas e do procedemento administrativo común (BOE 27/11/92), modificada pola Lei 4/1999, de 13 de xaneiro (BOE 14-1-99), procede a publicación no BOP e no taboleiro de anuncios do concello para garantizar o trámite de notificación. Eva Sofia Mattei Banzer. R/ Barbeito, 5.15402 Ferrol. Dándolle cumprimento o disposto no artigo 16 do Real Decreto 1398/1993, do 4 de agosto, polo que se aproba o Regulamento para o ejercicio da potestade sancionadora, comunícaselles que dispoñen dun prazo de quince días para aportar cantas alegacións, documentos ou información estimen conveniente, e no seu caso, propoñer proba concretando os medios dos que pretendan valerse. San Sadurniño, 2 de decembro de 2009. O ALCALDE, Asdo.: Secundino García Casal.
11/12/2009 | Administración LocalMunicipal
Malpica de Bergantiños
Recadación
Resolución da alcaldía nº 1055/2009 de delegación no tenente-alcalde por ausencia do alcalde

FEITOS: 1 Considerando que por parte do Sr. Alcalde está previsto ausentarse do término municipal dende o día 1 ao 10 de decembro do ano actual por asuntos persoais. FUNDAMENTOS TECNICOS E XURIDICOS: 1 Logo de ver que mediante a Resolución da Alcaldía nº 560 de 2008, foron nomeados os Tenentes de Alcalde que de acordo co establecido no artigo 47 do ROF, corresponde a estes: “ sustituir na totalidade das funcións e por orden do seu nomeamento ao Sr. Alcalde, nos casos de ausencia, enfermidade (.). Sendo preciso a expresa delegación por parte do Alcalde que debe cumprir os requisitos establecidos no apartado 1 e 2 do artigo 44 do ROF. En base o anteriormente exposto e conforme ao establecido na Lei 7/1985, de 2 de abril de e no Regulamento de Organización, Funcionamento e Réxime Xurídico das Entidades Locais aprobado por Real Decreto 2568/86 esta Alcaldía RESOLVE: 1º Dispoñer que durante a miña ausencia na Alcaldía me sustituia Don Emil Florin Lionel Jose Chavarri Petrini, 1º Tenente de Alcalde.2º Notificar persoalmente a presente resolución ao interesado 3º Dar conta ó Pleno da Corporación desta Resolución na próxima sesión que se celebre 4º Publicar esta resolución no Boletín Oficial da Provincia, en cumprimento do disposto polo art.44.2 do ROF, asi como no taboleiro de anuncios do Concello, sen perxuicio da súa efectividade dende o día seguinte ao da firma da resolución polo Alcalde. Malpica de Bergantiños, 26 de novembro de 2009. O Alcalde, D. M. José Ramón Varela Rey O secretario, Jesús Tallón García
11/12/2009 | Administración LocalMunicipal
Vedra
Urbanismo
Anuncio desafectación

ANUNCIO Por acordo do Pleno municipal de data 19 de novembro de 2009, aprobouse incoar o procedemento para alteración da calificación xurídica (desafectación) de parte do ben inmoble de titularidade municipal que se describe así: parcela 785 do acordo da concentración parcelaria de Vilanova-Merín e do vial co que linda pola súa parte leste, cambiando a calificación de ben de dominio público a ben de carácter patrimonial, nos termos do expediente tramitado. O expediente queda sometido a información pública polo prazo de un mes a contar dende a publicación deste anuncio no Boletín Oficial da Provincia e no taboleiro de edictos do concello. Os interesados poderán consultar o expediente, no período mencionado no parágrafo anterior, os luns, mércores e xoves en horario de 8.30 a 14.00 horas, no departamento de urbanismo do concello. Vedra, 25 de novembro de 2009 O ALCALDE, Odón C. Cobas García
11/12/2009 | Administración LocalMunicipal
Abegondo
Aprobación definitiva modificación de crédito 19-2009

Transcorrido o prazo de 15 días previsto no artigo 179 e seguintes do TRLRHL, aprobado por R. D. Lexislativo 2/2004, de 5 marzo, sen se presentar reclamacións contra a aprobación inicial do expediente de modificación de crédito 19/2009, de crédito extraordinario, en aplicación do citado precepto enténdese esta como definitiva procedéndose, en cumprimento do establecido no artigo 150.3 da mesma norma a publicación por capítulos do contido das citadas modificacións: En Abegondo, a 2 de decembro de 2009 O Alcalde Jose A Santiso Miramontes